آوروپا کنفرانس لیگینده 1/8 فینال مرحله‌سی‌نین ایلک ماتچ‌لارینا یئکون وورولوب.
ایکینجی اویون گونونده 7 قارشیلاشما کئچیریلیب.
پلی-اوف مرحله‌سینده "قاراباغ"ی موباریزه‌دن کنارلاش‌دیران "خنت" بلژیک-ده تورکیه "باشاکشهر"ی ایله اوز-اوزه گلیب. طرف‌لر بو اویون‌دان برابرلیکله آیریلیب‌لار. تورکیه-‌نین بو تورنیرده‌کی دیگر تمثیلچی‌سی "سیواس سپور" ایسه سفرده "فیورنتینا" ایله قارشیلاشیب و مغلوبیته اوزولوب.
آغدام کلوبونون شامپیون‌لار لیگی‌نین مقدماتی اویون‌لاریندا مغلوب ائتدیگی لهستان "لخ"ی و سوئیس "بازل"ی ایسه ائوده مووافیق اولا‌راق، سوئد "دورگاردن"ی و سلوواکیا "سلووان"ی ایله اوز-اوزه گلیب. "بازل" ایلک اویوندا هئچ-هئچه ایله کیفایت لنیبسه، "لخ" ایناملی غلبه‌یه سئوینیب.
خاطیرلاداق کی،1/8 فینالین ایلک اویونو مارسین 8-ده ایتالیادا "لاتزیو" و هولاندیانین " آلکمار" تیم لری آراسیندا کئچیریلیب. بو ماتچ قوناق‌لارین غلبه‌سی ایله باشا چاتیب - 2:1.
بو راوندون جاواب ماتچ‌لاری مارسین 16-دا اولا‌جاق.
آوروپا کنفرانس لیگی
1/8 فینالین ایلک اویون‌لاری
9  مارس
20:45 "آ.ا.ک لارناکا، قیبریس روم ایجاسیر) - "وستهام" (اینگیلتره) 0 – 2
20:45 "شریف تراسپول" (مولدووا) - "نیس" (فرانسا) 0 - 1
20:45 "آندرلخت" (بلژیک) - "ویارئال"  (ایسپانیا) 1 - 1
23:00 "فیورنتینا" (ایتالیا) - "سیواس سپور" (تورکیه) 1 - 0
23:00 "لخ پوزنان" (لهستان) - "دورگاردن" (سوئد) 2 - 0
23:00 "بازل" (سوئیس) - "سلوان براتیسلاوا" (سلوواکیا) 2 - 2
23:00 "خنت" (بلژیک) – "باشاک شهیر" (تورکیه) 1 - 1
